b'\n_START_ARTICLE_\nLois Chiles\n_START_SECTION_\nBiografija\n_START_PARAGRAPH_\nLuiza gim\xc4\x97 Hiustone, Barbara Wayne Kirkland ir Marion Clay Chiles \xc5\xa1eimoje ir turi du brolius: Clay Kirkland ir William Edmonds._NEWLINE_Luiza augo Alice mieste Teksase, mok\xc4\x97si Teksaso universitete Ostine (baig\xc4\x97 1969 m.) ir Finch koled\xc5\xbee Niujorke. \xc4\x8cia j\xc4\x85 pasteb\xc4\x97jo \xc5\xbeurnalo \xe2\x80\x9eGlamour\xe2\x80\x9c redaktorius, ie\xc5\xa1kantis nauj\xc5\xb3 veid\xc5\xb3 specialiam leidinio vir\xc5\xa1eliui. Netrukus ji pasira\xc5\xa1\xc4\x97 sutartis su \xe2\x80\x9eWilhelmina Models\xe2\x80\x9c ir \xe2\x80\x9eElite Models\xe2\x80\x9c agent\xc5\xabromis ir prad\xc4\x97jo s\xc4\x97kming\xc4\x85 modelio karjer\xc4\x85 Niujorke bei Pary\xc5\xbeiuje, tapusi tuo metu viena \xc5\xbeymiausiu \xc5\xa1ios profesijos atstovi\xc5\xb3._NEWLINE_Kaip aktor\xc4\x97 Luiza debiutavo 1972 m. filme \xe2\x80\x9eThe Way We Are\xe2\x80\x9c su Robert Redford ir Barbra Streisand. 1974 m. ji dar kart\xc4\x85 filmavosi su Redfordu ir Mia Farrow juostoje \xe2\x80\x9eThe Great Gatsby\xe2\x80\x9c._NEWLINE_1977 m. Luiza atsisak\xc4\x97 pasi\xc5\xablymo vaidinti filme apie agent\xc4\x85 007 D\xc5\xbeeims\xc4\x85 Bond\xc4\x85 \xe2\x80\x9e\xc5\xa0nipas, kuris mane myl\xc4\x97jo\xe2\x80\x9c nor\xc4\x97dama padaryti savo karjeroje pertrauk\xc4\x85. (jai numatytas rus\xc5\xb3 agent\xc4\x97s Anyos Amasovos vaidmuo atiteko Barbarai Bach).1978 m. ji pasirod\xc4\x97 Agatha Christie romano \xe2\x80\x9eDeath on the Nile\xe2\x80\x9c ekranizacijoje ir trileryje \xe2\x80\x9eKoma\xe2\x80\x9c, kuriame, kaip da\xc5\xbeniausiai, vaidino auk\xc4\x85._NEWLINE_1979 m., l\xc4\x97ktuve susipa\xc5\xbeinusi su re\xc5\xbeisieriumi Lewis Gilbert, v\xc4\x97liau i\xc5\xa1 jo sulauk\xc4\x97 dar vieno kvietimo \xc4\xaf bondiados serij\xc4\x85 ir atliko savo \xc5\xbeymiausi\xc4\x85 vaidmen\xc4\xaf \xe2\x80\x93 C\xc5\xbdV mokslinink\xc4\x97s ir astronaut\xc4\x97s Hooly Goodhead \xe2\x80\x93 filme \xe2\x80\x9eMunreikeris\xe2\x80\x9c._NEWLINE_Po brolio mirties 1979 m. Luiza nusprend\xc4\x97 padaryti 3 met\xc5\xb3 pertrauk\xc4\x85, nors tuo metu jos karjera prad\xc4\x97jo klostytis vis s\xc4\x97kmingiau. Gr\xc4\xaf\xc5\xbeus \xc4\xaf ekranus, jai teko tenkintis tik nedideliais vaidmenimis: \xe2\x80\x9eSweet Liberty\xe2\x80\x9c (1986 m.), \xe2\x80\x9eCreepshow 2\xe2\x80\x9c (1987 m.) ar \xe2\x80\x9eSay Anything...\xe2\x80\x9c (1989 m.). 1982 \xe2\x80\x93 83 m. ji vaidino to metu populiariame seriale \xe2\x80\x9eDalasas\xe2\x80\x9c, taip pat atskirose serial\xc5\xb3 \xe2\x80\x9eHart to Hart\xe2\x80\x9c ir \xe2\x80\x9eMurder, She Wrote\xe2\x80\x9c dalyse._NEWLINE_1997 m. ji atliko epizodinius vaidmenis juostoje \xe2\x80\x9eGreitis 2: laivo u\xc5\xbegrobimas\xe2\x80\x9c ir Bondo nuotykius parodijuojan\xc4\x8dioje komedijoje \xe2\x80\x9eAustin Powers: International Man of Mystery\xe2\x80\x9c._NEWLINE_2005 m. Luiza vaidino dviejuose kriminalinio serialo \xe2\x80\x9eCSI: Crime Scene Investigation\xe2\x80\x9c dalyse, kurioms scenarij\xc5\xb3 para\xc5\xa1\xc4\x97 ir re\xc5\xbeisavo geras Luizos draugas Quentin Tarantino. 2006 m. ji nusprend\xc4\x97 baigti aktor\xc4\x97s karjer\xc4\x85._NEWLINE_Nuo 2002 m. ji d\xc4\x97st\xc4\x97 vaidybos kurs\xc4\x85 Hjustono universitete, o 2005 m. jai suteiktas profesor\xc4\x97s vardas.\n_START_SECTION_\nAsmeninis gyvenimas\n_START_PARAGRAPH_\nLuiza ilgus metus buvo roko grup\xc4\x97s \xe2\x80\x9eThe Eagles\xe2\x80\x9c nario Don Henley draug\xc4\x97, ta\xc4\x8diau jiedu niekada nebuvo susituok\xc4\x99._NEWLINE_2005 m. ji i\xc5\xa1tek\xc4\x97jo u\xc5\xbe filantropo ir Volstryto brokerio Richardo Gilderio._NEWLINE_2001 m. aktorei diagnozuotas kr\xc5\xabties v\xc4\x97\xc5\xbeys, ta\xc4\x8diau 2005 m. lig\xc4\x85 pavyko \xc4\xafveikti.'